Mike Shinoda

Michael «Mike» Kenji Shinoda (født 11. februar 1977 i Agoura Hills i California) er en japansk-amerikansk rapper i rapcore/nu metal-bandet Linkin Park. Han har også startet sideprosjektet Fort Minor, et prosjekt han startet for å finne tilbake til sine hiphop-røtter. To av Fort Minors mest kjente sanger er «Where'd You Go» og «Remember the Name».

Shinoda er Linkin Parks rapper og han pleide å synge med Chester Bennington til Bennington døde i 2017. Da tok Shinoda seg av rappevokalene mens Bennington framførte rockevokalene eller de rolige vokalene. I mai 2003 giftet Shinoda seg med barnebokforfatteren Anna Hillinger Shinoda, paret bor i Agoura Hills, California. Sangen «Where'd You Go» har han dedisert til sin kone.

 Tidlig liv 
Hans første interesse for musikk begynte da han så Public Enemy og Anthrax, etter dette ble han mer og mer interessert i musikk og begynte å spille piano og studere klassiske pianogrep. Deretter fikk han interesse for hiphop og jazz. Deretter begynte han å spille gitar og rappe.

Når han begynte på Agoura High School møte han Brad Delson, Mark Wakefield og Rob Bourdon. Sammen startet de bandet «Super Xero», og de begynte å øve etter skoletid. Dette førte til at de bestemte seg for å bli profesjonelle musikere. Shinoda har også studert kunst på Art Center College of Design og senere grafisk design og illustrasjoner. Etter studiene arbeidet han som grafisk designer. Under studiene møtte han Joe Hahn og de ble etter hvert gode venner. Sammen med Hahn designer Shinoda omslagene til Linkin Park og Fort Minors album.

 Xero 
Xero ble senere til Linkin Park. Forskjellen mellom bandene var blant annet Mark Wakefield, som sluttet da bandet ikke slo igjennom og de ikke fikk platekontrakt. Etter at Wakefield sluttet søkte bandet etter en ny vokalist og fant etterhvert Chester Bennington. Med Bennington som vokalist skiftet bandet navn til Hybrid Theory, før de i 2000 igjen skiftet navn til Linkin Park, og kort tid senere slapp debutalbumet Hybrid Theory.

 Linkin Park 
Shinoda er et av de opprinnelige medlemmene som fortsatte da bandet skiftet navn til Linkin Park. I bandet står Shinoda for all rapping, og står bak mye av backupvokaler i sangene, i tillegg til dette har han hatt tre solosanger («No Roads Left», «Hands Held High» og «In Between»). I sangen In Between Synger han sammen med Chester Bennington etter første vers. På albumet Minutes to Midnight synger/raper han bare på fire sanger, en av grunnene til dette skal etter hva Shinoda sier være at bandet og produsenten deres ville gå over til en roligere stil.

 Fort Minor 
I 2005 startet Mike Shinoda et soloprosjekt, et band kalt Fort Minor. Han har uttalt at han stiftet bandet slik at han kunne komme tilbake til sine hiphop-røtter. I mange av sangene synger han med andre musikere. I Fort Minor synger han blant annet med Styles of Beyond, Holly Brook, Jay-Z og John Legend. 


 Produsentkarriere 
Mike Shinoda er lite kjent som produsent, men han har faktisk produsert mange album, blant annet to av Fort Minors album og fem av Linkin Park. Han produserte «Collision Course» med litt hjelp fra Jay-Z
Shinodas produksjoner består totalt av 15 CD-er og en single:
Styles of Beyond – Marco Polo
The X-Ecutioners – It's Goin' Down
Depeche Mode – Enjoy the Silence
Lupe Fiasco – The Instrumental
Styles of Beyond – You Cannot Fuck With This
Styles of Beyond – Hard
Styles of Beyond – Second To None
Ill Bill – White Nigger
Holly Brook – Like Blood Like Honey
Linkin Park – Xero
Linkin Park – Hybrid Theory EP
Linkin Park – Reanimation
Linkin Park – Collision Course
Linkin Park – Minutes to Midnight
Fort Minor – DJ Green Lantern Presents Fort Minor: We Major
Fort Minor – The Rising Tied
Linkin Park - Living Things

 Referanser 

 Eksterne lenker 




 www.nndb.com
 MTV  
 Anna Shinoda's official website

Kategori:Medlemmer av Linkin Park
Kategori:Sangere fra USA
Kategori:Gitarister fra USA
Kategori:Personer fra USA av japansk opphav
Kategori:Rappere fra USA
Kategori:Fort Minor
Kategori:Personer fra Agoura Hills i California